**Obchodná verejná súťaž**

**na predaj dvojizbového bytu**

Mesto Námestovo ponúka na predaj formou obchodnej verejnej súťaže :

**Byt č. 13 nachádzajúci sa v 1. poschodí bytového domu číslo 390, vchod č. 14 na Bernolákovej ulici v Námestove, o výmere 35,42m2 a spoluvlastnícky podiel vo veľkosti 3542/158509 na spoločných častiach a spoločných zariadeniach domu č. 390, a spoluvlastnícky podiel na zastavanom pozemku CKN parc. č. 616/9 o veľkosti 3542/158509 zast. plochy a nádvoria o výmere 461 m2.**

 **Najnižšia ponuka kúpnej ceny bytu : 25.000 EUR**

Termín na predloženie návrhu v uzavretých obálkach s označením :

**„Obchodná verejná súťaž- predaj bytu Bernolákova 390/14 – NEOTVÁRAŤ“ „**

***Je do 12. 10. 2016 do 12.00 hod.***

Vyhodnotenie ponúk : 12. 10. 2016 o 12.10 hod.

Kritériom pre výber : kúpna cena

**PODMIENKY OBCHODNEJ VEREJNEJ SÚŤAŽE**

**1. Identifikácia vyhlasovateľa**

Názov: Mesto Námestovo

Sídlo: Cyrila a Metoda č. 329/6, 029 01 Námestovo

IČO: 00314676

V zastúpení: Ing. Ján Kadera, primátor mesta

Kontaktná osoba: Ing. Milan Rentka, prednosta

Tel.: 043/5504703

E-mail : prednosta@namestovo.sk

**vyhlasuje**

**obchodnú verejnú súťaž**

s vyhodnotením **formou výberového konania na výber uchádzača** na uzavretie Kúpnej zmluvy za účelom prevodu vlastníckeho práva k majetku vyhlasovateľa.

**2. Predmet obchodnej verejnej súťaže :**

Predmetom obchod nej verejnej súťaže je **výber najvhodnejšej ponuky na predaj predmetu súťaže** a uzatvorenie kúpnej zmluvy na predaj predmetu súťaže, ktorým je :

a/ Byt č. 13 nachádzajúci sa na 1. poschodí, vchod č. 14 bytového domu č. 390, postaveného na pozemku CKN parc. č. 616/9 pre k. ú. Námestovo,

b/ spoluvlastnícky podiel vo veľkosti 3542/158509 úč., na spoločných častiach a spoločných zariadeniach bytového domu č. 390,

c/ spoluvlastnícky podiel na CKN parc. č. 616/9 zast. plochy a nádvoria o výmere 494 m2.

**3. Typ zmluvy:**

Kúpna zmluva podľa § 588 a nasl. Občianskeho zákonníka a §5 zákona č. 182/1993 Z.z. o vlastníctve bytov a nebytových priestorov v znení neskorších predpisov.

**4. Časový harmonogram obchodnej verejnej súťaže :**

- vyhlásenie obchodnej verejnej súťaže : **12. 9. 2016**

- Obhliadka nehnuteľnosti : **14. 9. od 14.00 do 15.00 h.**

 **21. 9. od 14.00 do 15.00 h.**

- uzávierka predkladania návrhov : **12. 10. 2016 do 12.00 hod.**

- Vyhodnotenie súťažných návrhov : **12.10. 2016 o 12.10 hod. v zasadačke**

 **MsÚ**

- Schválenie prevodu nehnuteľností : **na nasledujúcom zasadnutí MsZ**

- Uzatvorenie kúpnej zmluvy : **do 30 dní od schválenia prevodu MsZ**

**5. Lehota a spôsob predloženia návrhu:**

Súťaž sa začína dňom jej zverejnenia na úradnej tabuli mesta Námestovo, **t. j. dňa 12. 9. 2016.,** na webovom sídle mesta Námestovo a v regionálnej tlači. Účastník súťaže predkladá svoj návrh v zmyslenasledovných inštrukcií:

**a) spôsob predkladania návrhov :** osobne, poštou, kuriérnou službou – rozhodujúci je dátum doručenia návrhu v podateľni mestského úradu.

**b) Adresa, na ktorú sa má návrh doručiť**: Mesto Námestovo, Cyrila a Metoda č. 329/6, 029 01 Námestovo,

**c) Jazyk, v ktorom sa musí písomný návrh predloži**ť**:** slovenský

**d) Forma predloženia návrhu:** písomný návrh podpísaný a datovaný, doručený **v uzavretej** **obálke označenej názvom a sídlom navrhovateľa a heslom:**

***„Obchodná******verejná súťaž – predaj bytu Bernolákova 390/14******- NEOTVÁRAŤ“****.*

Táto obálka bude vložená do obálky s adresou vyhlasovateľa obchodnej verejnej súťaže.

**e) Predložený návrh musí obsahovať :**

 - pri fyzických osobách : meno, priezvisko, rodné priezvisko, dátum

 narodenia, bydlisko, tel. kontakt, príp. e-mail,

 - pri právnických osobách : obchodné meno, sídlo, IČO, tel. kontakt,

 e-mail a označenie kontaktnej osoby navrhovateľa,

 - označenie nehnuteľnosti v súlade s podmienkami súťaže,

 - cenovú ponuku za ponúkané nehnuteľnosti,

 - písomné čestné prehlásenie účastníka súťaže, že súhlasí s podmienkami verejnej obchodnej

 súťaže,

 - kópiu dokladu o úhrade finančnej zábezpeky na účet účastníka súťaže,

 - písomný súhlas uchádzača s tým, že v prípade, že po vyhodnotení obchodnej verejnej súťaže

 nedôjde k uzavretiu kúpnej zmluvy z akéhokoľvek dôvodu na strane úspešného uchádzača,

 zložená zábezpeka prepadá v prospech vyhlasovateľa z titulu zmluvnej pokuty.

**f)**  Do Obchodnej verejnej súťaže **nebudú** zahrnuté súťažné návrhy :

* ktoré nebudú spĺňať podmienky určené vyhlasovateľom pod písm. **a) až e),**
* návrh zaslaný po lehote určenej v podmienkach súťaže.

**5. Lehota na oznámenie vybraného návrhu :**

Vyhlasovateľ oznámi informáciu o vybranom úspešnom uchádzačovi /účastník súťaže/ alebo ukončenie súťaže bez výberu v lehote 5 dní po vyhodnotení obchodnej verejnej súťaže podľa bodu 6. týchto podmienok.

**6. Spôsob výberu najvhodnejšieho návrhu na uzavretie zmluvy :**

Úspešným bude ten účastník súťaže, ktorý predloží návrh s najvyššou ponúknutou kúpnou cenou, ktorá bude zároveň presahovať sumu vo výške 25.000 EUR. V prípade ak viac účastníkov súťaže predloží návrh s rovnakou najvyššou ponúknutou kúpnou cenou prevyšujúci sumu 25.000 EUR, o úspešnom uchádzačovi sa rozhodne žrebovaním.

**7. Ďalšie podmienky obchodnej verejnej súťaže**

**a)** účastník súťaže môže predložiť najviac 1 cenovú ponuku,

**b)** navrhovaná cena nesmie byť nižšia, ako minimálna cena určená v bode 6. týchto podmienok,

**c) účastník súťaže je povinný najneskôr do termínu uzávierky podávania návrhov zložiť zábezpeku v sume 2.500 EUR, čo predstavuje 10 % z minimálnej ceny bytu a to na účet**

**vyhlasovateľa vedený v Prima banke Slovensko a. s. exp. Námestovo, číslo účtu IBAN SK 9356000000004001016002, ako variabilný symbol uvedie fyzická osoba svoje meno a priezvisko a právnická osoba IČO,**

**d)** víťaznému účastníkovi súťaže bude finančná zábezpeka započítaná do kúpnej ceny nehnuteľnosti, neúspešným uchádzačom bude finančná zábezpeka vrátená do 5 dní odo dňa oznámenia o vyhodnotení súťažných návrhov,

**e)** účastníci súťaže nemôžu svoje ponuky meniť, dopĺňať, alebo odvolávať do uzávierky podávania návrhov,

**f)** účastníci súťaže nemajú nárok na náhradu nákladov spojených s účasťou na súťaži,

**g)** v prípade, že úspešný účastník súťaže po vyhodnotení cenových ponúk bezdôvodne vezme svoj návrh späť, uhradená finančná zábezpeka prepadá v prospech vyhlasovateľa súťaže z titulu zmluvnej pokuty,

**h)** vyhlasovateľ si vyhradzuje právo zmeniť podmienky súťaže alebo súťaž zrušiť podľa § 283 zákona č. 513/1991 Zb. Obchodného zákonníka,

**ch)** vyhlasovateľ si vyhradzuje právo odmietnuť všetky predložené návrhy /§ 287 ods. 2 zákona

č. 513/1991 Zb. Obchodného zákonníka/ a ukončiť obchodnú verejnú súťaž bez výberu súťažného návrhu,

**i)** v prípade, že nebude s úspešným uchádzačom uzatvorená zmluva z dôvodov na jeho strane,

môže vyhlasovateľ uzavrieť zmluvu s uchádzačom, ktorý sa vo vyhodnotení obchodnej verejnej súťaže umiestnil ako ďalší v poradí,

**j)** vyhlasovateľ si vyhradzuje právo odmietnuť uchádzača v prípade ak tento je, alebo v

minulosti bol dlžníkom vyhlasovateľa, resp. organizácie v jeho zriaďovateľskej pôsobnosti, resp. v ktorej má vyhlasovateľ majetkovú účasť,

**k)** kúpnu zmluvu je úspešný uchádzač povinný uzatvoriť do 30 dní od schválenia prevodu  MsZ

Námestovo,

**l)** úspešný uchádzač je povinný uhradiť kúpnu cenu na účet vyhlasovateľa najneskôr v deň podpisu kúpnej zmluvy a pri podpise zmluvy predložiť doklad o jej uhradení, pred podaním zmluvy s návrhom na vklad vlastníckeho práva do katastra nehnuteľností, inak má vyhlasovateľ právo odstúpiť od zmluvy.

**m)** návrh na vklad vlastníckeho práva podáva vyhlasovateľ. Náklady spojené s návrhom na vklad hradí uchádzač.

**8. Hodnotenie ponúk :**

**a)** na otváranie a vyhodnotenie ponúk primátor mesta zriadi komisiu, ktorá vyhodnotí doručené cenové ponuky,

**b)** otváranie obálok je verejné,

**c)** obálky komisia otvára v poradí v akom boli doručené, pred ich otvorením skontroluje ich neporušenosť,

**d)**  komisia otvorí obálku, prečíta identifikačné údaje uchádzača a výšku cenovej ponuky,

e**)**  po ukončení verejného otvárania obálok, komisia pristúpi k neverejnému posudzovaniu súťažných návrhov,

**f)** / komisia skontroluje splnenie všetkých podmienok súťaže, vyhodnotí návrhy sa zostaví

poradie uchádzačov podľa výšky cenovej ponuky,

**g)** komisia vypracuje zápis zo svojej činnosti v ktorom skonštatuje vyhodnotenie súťaže a príjme odporúčacie uznesenie na zasadnutie mestského zastupiteľstva.

**9. Všeobecne záväzné právne predpisy dodržiavané pri verejnej obchodnej sú**ť**aži:**

- zákon č. 513/1991 Zb. Obchodný zákonník v platnom znení,

- zákon č. 40/1964 Zb. Občiansky zákonník v platnom znení,

- zákon č. 182/1993 Z.z. o vlastníctve bytov a nebytových priestorov v platnom znení,

- zákon č. 162/1995 Z.z. Katastrálny zákon v platnom znení,

- zákon č. 138/1991 o majetku obcí v znení neskorších predpisov

 Ing. Ján K a d e r a

 primátor mesta